**Віталь Трубіла** (нар. 7 студзеня 1985, Брэст) — беларускі футбаліст, абаронца. Ігрок нацыянальнай зборнай Беларусі (2011—2014).

Клубная кар’ера
---------------

Выхаванец брэсцкага футбола, хутка апынуўся ў Мінску, а ў 2006—2012 гадах гуляў у Чэхіі.

У жніўні 2012 года вярнуўся ў Беларусь, падпісаўшы кантракт з мінскім «Дынама». У мінскім клубе стаў выступаць на пазіцыі левага абаронцы. З’яўляўся на полі нерэгулярна: многа прапускаў праз траўмы, прайграваў канкурэнцыю за месца ў аснове Дзмітрыю Молашу. У выніку па заканчэнні сезона 2013 пакінуў мінскі клуб.

У студзені 2014 года падпісаў кантракт з «Гомелем». Спачатку гуляў на пазіцыі левага абаронцы, але хутка страціў месца ў аснове. Пазней, у жніўні 2014 года, быў выстаўлены гомельскім клубам на трансфер і перастаў з’яўляцца нават на лаўцы запасных. У снежні 2014 года кантракт з «Гомелем» быў разарваны.

У студзені 2015 года некаторы час трэніраваўся з брэсцкім «Дынама». Пазней прыбыў на прагляд у саратаўскі «Сокал», з якім у лютым 2015 года падпісаў кантракт. У складзе «Сокала» стаў пастаянным іграком асновы, у 12 матчах зрабіў тры галявыя перадачы. Па заканчэнні сезона, аднак, не атрымаў прапановы аб падаўжэнні кантракта.

6 ліпеня 2015 года было абвешчана аб пераходзе Трубілы ў салігорскі «Шахцёр». Аднак Віталь спачатку заставаўся на лаўцы запасных і толькі з кастрычніка замацаваўся ў стартавым складзе на пазіцыі левага абаронцы.

У студзені 2016 года падпісаў кантракт з футбольным клубам «Мінск». У складзе «Мінска» замацаваўся ў якасці асноўнага левага абаронцы. У студзені 2017 года падоўжыў пагадненне са сталічным клубам яшчэ на год. У сезоне 2017 працягваў выступаць у аснове мінчан, толькі ў маі і з кастрычніка не гуляў праз траўмы. У снежні 2017 года пакінуў сталічны клуб.

У лютым—сакавіку 2018 года рыхтаваўся да новага сезона з «Крумкачамі», аднак пасля ўзнікнення ў клуба праблем з атрыманнем ліцэнзіі на ўдзел у Вышэйшай лізе ў сакавіку 2018 года далучыўся да «Слуцка», з якім неўзабаве падпісаў кантракт. Сезон 2018 пачынаў на лаўцы запасных, а з мая замацаваўся ў стартавым складзе каманды. У снежні 2018 года падоўжыў кантракт са «Слуцкам». У сезоне 2019 заставаўся іграком асновы, толькі ў красавіку і маі не гуляў з-за траўмы.

У снежні 2019 года падпісаў новае пагадненне з клубам. У сезоне 2020 з’яўляўся на полі нерэгулярна. У снежні 2020 года пакінуў «Слуцк» і неўзабаве абвясціў аб завяршэнні кар’еры.

Міжнародная кар’ера
-------------------

У студзені 2005 года выступаў за моладзевую зборную Беларусі на турніры ў Досе, але больш у моладзевую каманду не ангажаваўся.

У 2011 годзе дэбютаваў за нацыянальную зборную. Галоўны трэнер Георгій Кандрацьеў стаў пастаянна выклікаць Трубілу ў зборную, нават нягледзячы на тое што ён не мог замацавацца ў аснове мінскага «Дынама».

Дасягненні
----------

* Беларусь 01Чэмпіён Чэмпіён Беларусі: 2004
* Беларусь 03Бронзавы прызёр Бронзавы прызёр чэмпіянату Беларусі (3): 2012, 2013, 2015

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Vitali Trubilo // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Vitali Trubila // FBref.com<a href='https://wikidata.org/wiki/Track:Q56239490'></a>
3. ↑  Футбол. Виталий Трубило подписал контракт с "Гомелем"
4. ↑  "Гомель" выставил Романюка и Трубило на трансфер
5. ↑  "Гомель" расторг контракт с Трубило
6. ↑  Трубило тренируется с брестским «Динамо»
7. ↑  Виталий Трубило подписал контракт с "Соколом"
8. ↑  Дело – Труба. Виталий Трубило вернулся в большой футбол
9. ↑  Виталий Трубило подписал контракт с солигорским "Шахтером"
10. ↑  Виталий Трубило подписал контракт с "Минском"
11. ↑  Виталий Трубило продлил контракт с "Минском"
12. ↑  Омельянчук, Чесновский и Трубило покинули «Минск»
13. ↑  Виталий Трубило подписал контракт со "Слуцком"
14. ↑  Не игравший с января 2017 года Бамба вернулся в "Слуцк", восемь игроков продлили контракты с клубом
15. ↑  Виталий Трубило продолжит выступать за "Слуцк"
16. ↑  Трубило покинул "Слуцк"
17. ↑  Футбол. Виталий Трубило завершил карьеру(недаступная спасылка)
18. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце мінскага «Дынама»

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · iDNES.cz · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол |